CELEX: 32017D0252
Language: mt
Date: 2017-02-09 00:00:00
Title: Deċiżjoni ta' Implimentazzjoni tal-Kummissjoni (UE) 2017/252 tad-9 ta' Frar 2017 li temenda l-Anness II tad-Deċiżjoni 93/52/KEE fir-rigward tar-rikonoxximent tal-Komunità Awtonoma ta' Extremadura bħala uffiċjalment ħielsa mill-bruċellożi (B. melitensis) u li temenda l-Annessi tad-Deċiżjoni 2003/467/KE fir-rigward tal-kwalifika ta' uffiċjalment ħielsa mit-tuberkulożi u mill-bruċellożi ta' ċerti reġjuni fi Spanja fir-rigward tal-merħliet bovini u tal-kwalifika ta' uffiċjalment ħielsa mil-lewkożi enzootika bovina ta' Jersey (notifikata bid-dokument C(2017) 691) (Test b'rilevanza għaż-ŻEE. )

14.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 37/19
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/252
   tad-9 ta' Frar 2017
   li temenda l-Anness II tad-Deċiżjoni 93/52/KEE fir-rigward tar-rikonoxximent tal-Komunità Awtonoma ta' Extremadura bħala uffiċjalment ħielsa mill-bruċellożi (B. melitensis) u li temenda l-Annessi tad-Deċiżjoni 2003/467/KE fir-rigward tal-kwalifika ta' uffiċjalment ħielsa mit-tuberkulożi u mill-bruċellożi ta' ċerti reġjuni fi Spanja fir-rigward tal-merħliet bovini u tal-kwalifika ta' uffiċjalment ħielsa mil-lewkożi enzootika bovina ta' Jersey
   
      
         (notifikata bid-dokument C(2017) 691)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari il-paragrafu 4 tal-Anness A.I, il-paragrafu 7 tal-Anness A.II u l-paragrafu E tal-Anness D.I tagħha,
   Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (2), u b'mod partikolari t-Taqsima II tal-Kapitolu 1 tal-Anness A tagħha,
   Billi:
   
               (1)
            
            
               Id-Direttiva 91/68/KEE tiddefinixxi l-kundizzjonijiet tas-saħħa tal-annimali li jirregolaw il-kummerċ tal-annimali ovini u kaprini fl-Unjoni. Din tistabbilixxi l-kundizzjonijiet li permezz tagħhom l-Istati Membri jew ir-reġjuni tagħhom jistgħu jitqiesu bħala uffiċjalment ħielsa mill-bruċellożi (B. melitensis).
            
         
               (2)
            
            
               Id- Deċiżjoni tal-Kummissjoni 93/52/KEE (3) telenka, fl-Anness II tagħha, ir-reġjuni tal-Istati Membri li huma meqjusa bħala uffiċjalment ħielsa mill-bruċellosi (B. melitensis) skont id-Direttiva 91/68/KEE.
            
         
               (3)
            
            
               Spanja ressqet dokumentazzjoni lill-Kummissjoni li tixhed il-konformità tal-Komunità Awtonoma ta' Extremadura mal-kundizzjonijiet stabbiliti fid-Direttiva 91/68/KEE għall-kwalifika ta' uffiċjalment ħieles mill-bruċellożi (B. Melitensis)- fir-rigward tal-merħliet ovini u kaprini.
            
         
               (4)
            
            
               Wara l-evalwazzjoni tad-dokumentazzjoni mressqa minn Spanja, il-Komunità Awtonoma ta' Extremadura għandha titqies bħala ħielsa uffiċjalment mill-bruċellożi (B. Melitensis) fir-rigward tal-merħliet ovini u kaprini.
            
         
               (5)
            
            
               L-Anness II tad-Deċiżjoni 93/52/KEE jelenka fl-entrata għal Spanja kemm il-Komunità Awtonoma tal-Gżejjer Kanarji kif ukoll iż-żewġ Provinċji tagħha: Santa Cruz de Tenerife u Las Palmas. Peress li fil-Komunità Awtonoma tal-Gżejjer Kanarji hemm biss dawn iż-żewġ Provinċji, ir-referenza għall-Provinċji ta' Santa Cruz de Tenerife u Las Palmas m'hemmx bżonnha iżjed u għandha titħassar.
            
         
               (6)
            
            
               L-entrata għal Spanja fl-Anness II tad-Deċiżjoni 93/52/KEE għandha, għalhekk, tiġi emendata skont dan.
            
         
               (7)
            
            
               Id-Direttiva 64/432/KEE tapplika għall-kummerċ tal-annimali bovini u suwini fl-Unjoni. Din tistabbilixxi l-kundizzjonijiet li permezz tagħhom reġjun ta' Stat Membru jista' jiġi ddikjarat uffiċjalment ħieles mit-tuberkolożi, uffiċjalment ħieles mill-bruċellożi jew uffiċjalment ħieles mill-lewkożi enzootika bovina fir-rigward tal-merħliet bovini.
            
         
               (8)
            
            
               Il-Kapitolu 2 tal-Anness I tad-Deċiżjoni tal-Kummissjoni 2003/467/KE (4) jelenka r-reġjuni tal-Istati Membri li huma ddikjarati bħala reġjuni uffiċjalment ħielsa mill-bruċellożi fir-rigward tal-merħliet bovini.
            
         
               (9)
            
            
               Spanja ressqet dokumentazzjoni lill-Kummissjoni li tixhed il-konformità tal-Komunità Awtonoma tal-Gżejjer Kanarji mal-kundizzjonijiet stabbiliti fid-Direttiva 64/432/KEE għall-kwalifika ta' uffiċjalment ħieles mill-tuberkulożi fir-rigward tal-merħliet bovini. Għadaqstant, dak ir-reġjun għandu jiġi elenkat fil-Kapitolu 2 tal-Anness I tad-Deċiżjoni 2003/467/KE bħala reġjun uffiċjalment ħieles mit-tuberkulożi fir-rigward tal-merħliet bovini.
            
         
               (10)
            
            
               Il-Kapitolu 2 tal-Anness II tad-Deċiżjoni 2003/467/KE jelenka r-reġjuni tal-Istati Membri li huma ddikjarati bħala reġjuni uffiċjalment ħielsa mill-bruċellożi fir-rigward tal-annimali bovini.
            
         
               (11)
            
            
               Spanja ressqet dokumentazzjoni lill-Kummissjoni li tixhed il-konformità tal-Komunità Awtonoma tal-Asturias u l-provinċji ta' Burgos, Soria u Valladolid tal-Komunità Awtonoma ta' Kastilja u León mal-kundizzjonijiet stabbiliti fid-Direttiva 64/432/KEE għall-kwalifika ta' uffiċjalment ħieles mill-bruċellożi fir-rigward tal-merħliet bovini. Għadaqstant, dawk ir-reġjuni għandhom jiġu elenkati fil-Kapitolu 2 tal-Anness II tad-Deċiżjoni 2003/467/KE bħala reġjuni uffiċjalment ħielsa mill-bruċellożi fir-rigward tal-merħliet bovini.
            
         
               (12)
            
            
               Il-Kapitolu 2 tal-Anness II tad-Deċiżjoni 2003/467/KE jelenka fl-entrata għal Spanja kemm il-Komunità Awtonoma tal-Gżejjer Kanarji kif ukoll iż-żewġ Provinċji tiegħu: Santa Cruz de Tenerife u Las Palmas. Peress li fil-Komunità Awtonoma tal-Gżejjer Kanarji hemm biss dawn iż-żewġ Provinċji, ir-referenza għall-Provinċji ta' Santa Cruz de Tenerife u Las Palmas m'hemmx bżonnha iżjed u għandha titħassar.
            
         
               (13)
            
            
               Il-Kapitolu 2 tal-Anness III tad-Deċiżjoni 2003/467/KE jelenka r-reġjuni tal-Istati Membri li huma ddikjarati bħala reġjuni uffiċjalment ħielsa mil-lewkożi enzootika bovina fir-rigward tal-merħliet bovini.
            
         
               (14)
            
            
               Ir-Regolament (KEE) Nru 706/73 tal-Kunsill (5) jistipula li għall-għan tal-applikazzjoni tar-regoli dwar il-leġiżlazzjoni tas-saħħa tal-annimali, ir-Renju Unit u l-Gżejjer Kanarji inkluża l-Gżira ta' Jersey għandhom jiġu ttrattati bħala Stat Membru uniku.
            
         
               (15)
            
            
               Ir-Renju Unit ressaq dokumentazzjoni lill-Kummissjoni li tixhed il-konformità ta' Jersey mal-kundizzjonijiet stabbiliti fid-Direttiva 64/432/KEE għall-kwalifika ta' uffiċjalment ħielsa mil-lewkożi enzootika bovina fir-rigward tal-merħliet bovini. Għadaqstant, Jersey għandu jiġi elenkat fil-Kapitolu 2 tal-Anness III tad-Deċiżjoni 2003/467/KE bħala reġjun uffiċjalment ħieles mil-lewkożi enzootika bovina fir-rigward tal-merħliet bovini.
            
         
               (16)
            
            
               Għalhekk l-Annessi tad-Deċiżjoni 2003/467/KE għandhom jiġu emendati skont dan.
            
         
               (17)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 93/52/KEE huwa emendat skont l-Anness I ta' din id-Deċiżjoni.
   Artikolu 2
   L-Annessi tad-Deċiżjoni 2003/467/KE huma emendati skont l-Anness II ta' din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, id-9 ta' Frar 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977.
   
      (2)  ĠU L 46, 19.2.1991, p. 19.
   
      (3)  Id-Deċiżjoni tal-Kummissjoni 93/52/KEE tal-21 ta' Diċembru 1992 li tieħu nota tal-konformità ta' ċerti Stati Membri jew reġjuni mal-kundizzjonijiet li jirrigwardaw il-bruċellożi (B. melitensis) u li tagħtihom l-istatus ta' Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
   
      (4)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta' uffiċjalment ħielsa mit-tuberkolożi, bruċellożi u lewkożi bovina enzootika ta' xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
   
      (5)  Ir-Regolament (KEE) Nru 706/73 tal-Kunsill tat-12 ta' Marzu 1973 li jikkonċerna l-arranġamenti tal-Komunità applikabbli għall-Channel Islands u l-Isle of Man għal kummerċ fi prodotti agrikoli (ĠU L 68, 15.3.1973, p. 1).
   
      ANNESS I
      Fl-Anness II tad-Deċiżjoni 93/52/KEE, l-entrata għal Spanja tinbidel b'dan li ġej:
      “Fi Spanja:
      
                  —
               
               
                  Il-Komunità Awtonoma tal-Asturji,
               
            
                  —
               
               
                  Il-Komunità Awtonoma tal-Gżejjer Baleariċi,
               
            
                  —
               
               
                  Il-Komunità Awtonoma tal-Gżejjer Kanarji,
               
            
                  —
               
               
                  Il-Komunità Awtonoma tal-Kantabrija,
               
            
                  —
               
               
                  Il-Komunità Awtonoma ta' Kastilja u León,
               
            
                  —
               
               
                  Il-Komunità Awtonoma ta' Extremadura,
               
            
                  —
               
               
                  Il-Komunità Awtonoma tal-Galizja,
               
            
                  —
               
               
                  Il-Komunità Awtonoma ta' Navarra,
               
            
                  —
               
               
                  Il-Komunità Awtonoma tal-Pajjiż Bask.”.
               
            
   
      ANNESS II
      L-Annessi tad-Deċiżjoni 2003/467/KE huma emendati kif ġej:
      
                  (1)
               
               
                  Fl-Anness I, il-Kapitolu 2, l-entrata li ġejja għal Spanja tiddaħħal qabel l-entrata għar-Renju Unit:
                  “Fi Spanja:
                  
                              —
                           
                           
                              Il-Komunità Awtonoma tal-Gżejjer Kanarji:”
                           
                        
            
                  (2)
               
               
                  Fl-Anness II, il-Kapitolu 2, l-entrata għal Spanja tinbidel b'dan li ġej:
                  “Fi Spanja:
                  
                              —
                           
                           
                              Il-Komunità Awtonoma tal-Asturji,
                           
                        
                              —
                           
                           
                              Il-Komunità Awtonoma tal-Gżejjer Baleariċi,
                           
                        
                              —
                           
                           
                              Il-Komunità Awtonoma tal-Gżejjer Kanarji,
                           
                        
                              —
                           
                           
                              Il-Komunità Awtonoma ta' Kastilja u León: Il-Provinċji ta' Burgos, Soria u Valladolid,
                           
                        
                              —
                           
                           
                              Il-Komunità Awtonoma ta' La Rioja,
                           
                        
                              —
                           
                           
                              Il-Komunità Awtonoma ta' Murcia,
                           
                        
                              —
                           
                           
                              Il-Komunità Awtonoma ta' Navarra,
                           
                        
                              —
                           
                           
                              Il-Komunità Awtonoma tal-Pajjiż Bask.”
                           
                        
            
                  (3)
               
               
                  Fl-Anness III, il-Kapitolu 2, l-entrata għar-Renju Unit tinbidel b'dan li ġej:
                  “Fir-Renju Unit:
                  
                              —
                           
                           
                              Jersey,
                           
                        
                              —
                           
                           
                              Isle of Man.”